
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός οριογραμμή του αιγιαλού και δημιουργία ζώνης παρα¬ 
λίας στη θέση ΠΑΛΗΟΒΑΡΚΑ Βόνιτσας Νομού Αιτωλίας και 
Ακαρνανίας μπροστά στην ιδιοκτησία του Πέτρου Αχυριάτη . 1 
Κήρυξη αναδασωτέας έκτασης 10 στρεμμάτων στη θέση «Στραβό- 
ρεμα» περιφέρειας Κοινότητας Αγγελώνας Νομού Λακωνίας. 2 
Κήρυξη αναδασωτέας δημόσιας έκτασης 3,417 στρεμμάτων στη 
θέση «Αγία Τριάδα» περιφέρειας Κοινότητας Γλώσσας - Σκοπέ¬ 


λου. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 8769 (1) 


Καθορισμός οριογραμμή του αιγιαλού και δημιουργία ζώνης παραλίας 

στη θέση ΠΑΛΗΟΒΑΡΚΑ Βόνιτσας Νομού Αιτωλίας και Ακαρνα¬ 
νίας μπροστά στην ιδιοκτησία του Πέτρου Αχυριάτη. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις των άρθρων 1 μέχρι 7 του Α.Ν. 2344/1940 «περί 
αιγιαλού και παραλίας» όπως τροποποιήθηκαν και συμπληρώθηκαν με 
τις διατάξεις α) του άρθρου 13 του Ν. 1078/1980 και β) του άρθρου 
23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τ. Β’) κοινής 
απόφασης των Υπουργών Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής αρμοδιότητας του Υπουργείου Οικονομικών». 

3. Την αριθ. 63/31.12.1986 απόφασή μας σχετικά με τη συγκρό¬ 
τηση Επιτροπών καθορισμού των ορίων του αιγιαλού και παραλίας και 
θέσεων αμμοληψίας στις περιφέρειες των Οικ. Εφοριών Νομού Αιτω¬ 
λίας και Ακαρνανίας. 

4. Την από 9.6.1987 έκθεση της Επιτροπής καθορισμού των ορίων 
του αιγιαλού και παραλίας και θέσεων αμμοληψίας, που καθόρισε τα 
όρια του αιγιαλού και παραλίας στη θέση ΠΑΛΗΟΒΑΡΚΑ Βόνιτσας - 
Νομού Αιτωλίας και Ακαρνανίας, μπροστά στην ιδιοκτησία του Πέτρου 
Αχυριάτη και το από μηνός Μαρτίου 1987 και με Κλίμακα 1:500, σε 
μια Πινακίδα, τοπογραφικό διάγραμμα του πολ. μηχαν. Δημητρίου 
Κοκόσια, που θεωρήθηκε στις 5.6.1987 από τον Προϊστάμενο της 
Δ/νσης Τεχν. Υπηρεσιών Νομού Αιτωλίας και Ακαρνανίας και συνο¬ 
δεύει την έκθεση της προαναφερόμενης Επιτροπής. 

5. Τη σύμφωνη Γνώμη του Γενικού Επιτελείου Ναυτικού, που 
διατυπώθηκε στα αριθ. Φ. 187.2/388/87/14.9.87 και Φ. 544.5/ 
346/88/20.6.1988 έγγραφά του. 

6. Τις διατάξεις του άρθρου 1 της παραγρ. 1 του Ν. 3200/1955 
(ΦΕΚ 97/Α/1955) «περί διοικητικής αποκεντρώσεως» σε συνδιασμό 


με τις διατάξεις του από 28.6.1955 Β. Δ/τος «περί εξαιρέσεως από 
της κατά το άρθρο 1 παράγρ. 1 του Ν. 3200/1955 αρμοδιότητος των 
Νομαρχών, αντικειμένων τινών αρμοδιότητος του Υπουργού Οικονομι¬ 
κών», του Β.Δ. 704/1970 και του άρθρου 1 παράγραφος 5 του Π. 
Δ/τος 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 9.6.1987 έκθεση Επιτροπής καθορισμού 
των ορίων του αιγιαλού και παραλίας και θέσεων αμμοληψίας, καθώς 
και το από μηνός Μαρτίου 1987 και σε μια Πινακίδα τοπογραφικό 
διάγραμμα που τη συνοδεύει, το οποίο συντάχθηκε από το Δημήτριο 
Κοκόσια πολ. μηχαν. με Κλίμακα 1:500 και θεωρήθηκε στις 
5.6.1987 από τον Προϊστάμενο της Δ/νσης Τεχν. Υπηρεσιών Νομού 
Αιτωλίας και Ακαρνανίας, επί του οποίου, η πιο πάνω Επιτροπή, 
καθόρισε στη θέση ΠΑΛΗΟΒΑΡΚΑ Βόνιτσας, Νομού Αιτωλίας και 
Ακαρνανίας, μπροστά στην ιδιοκτησία του Πέτρου Αχυριάτη, με κόκκι¬ 
νη συνεχή πολυγωνική γραμμή την οριογραμμή του αιγιαλού και με 
κίτρινη συνεχή πολυγωνική γραμμή την οριογραμμή της παραλίας. 

2. Η παρούσα απόφαση μαζί με την έπκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1980. 

Μεσολόγγι, 25 Ιουλίου 1988 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 


ΕΚΘΕΣΗ ΕΠΙΤΡΟΠΗΣ 
ΚΑΘΟΡΙΣΜΟΥ ΤΩΝ ΟΡΙΩΝ ΑΙΓΙΑΛΟΥ 
(Άρθρου 74 Π.Δ. 636/77) 

Για τον καθορισμό πρώτη φορά των ορίων αιγιαλού στη θέση «ΠΑ¬ 
ΛΙΟΒΑΡΚΑ Βόνιτσας προ της ιδιοκτησίας ΠΕΤΡΟΥ ΑΧΥΡΙΑΤΗ. 

• Στη Βόνιτσα σήμερα 9.6.1987 ημέρα Τρίτη και ώρα 9η π.μ. οι υπο¬ 
γεγραμμένοι: 

1. Τσιαμάκης Δημοσθένης, Οικον. Έφορος Βόνιτσας, ως Πρόεδρος. 

2. Μούτσιου Αναστασία, Τοπογράφος Υπ/χανικός, ως αναπληρώ- 
τρια του Δ/ντή Τεχνικών Υπηρεσιών Ν. Αιτωλίας και Ακαρνανίας, ως 
μέλος. 

3. Μαργέλης Άγγελος του Σταματίου, υποπλοίαρχος, Λιμενάρχης 
Πρέβεζας, ως μέλος αποτελούντες την Επιτροπή καθορισμού των ορί¬ 
ων του αιγιαλού σύμφωνα με το άρθρο 74 του Π.Δ. 636/77 και της 
υπ’ αριθ. 63 από 31.12.1986 απόφασης Νομάρχη Αιτωλίας και 
Ακαρνανίας συγκληθείσα κατόπιν του υπ’ αριθ. 1325/3.6.87 εγγρά¬ 
φου του Προέδρου αυτής, μετέβημεν επί τόπου στην προαναφερόμενη 
περιοχή σήμερα 9.6.1987 και λαβόντες υπόψη: 

1. Την από 5.5.1987 αίτηση του ιδιώτη Πέτρου Αχυριάτη με την 
οποία ζητάει τον καθορισμό των ορίων του αιγιαλού στην παραπάνω 
τοποθεσία. 

2. Το υπό του Δημητρίου Χρ. Κοκόσια Πολιτικού Μηχανικού, συ- 
νταχθέν, το μήνα Μάρτιο 1987, τοπογραφικό και υψομετρικό διάγραμ¬ 
μα σε μία (1) Πινακίδα Κλίμακας 1:500 ηλεγμένον για την ακρίβεια 
της αποτύπωσης υπό της Αναστασίας Μούτσιου Τοπογράφου Υπομη- 

χανικού και θεωρηθέν την 5.6.1987 υπό της Δ.Τ. ΤπΟηρεσιών Αιτω¬ 
λίας και Ακαρνανίας όπως ορίζει το άρθρο 20 του Ν. 719/77. 

3. Τις διατάξεις του Α.Ν. 2344/40 όπως αυτός τροποποιήθηκε, 
καθώς και την προς τούτου σχετική δικαστηριακή και Διοικητική 
Νομολογία (άρθρο 5 Α.Ν. 263/68). 

4. Την εκ της επιτοκίου μεταβάσεως σχηματισθείσα αντίληψη περί 
του πλάτους της βρέχομένης ζώνης της ξηράς και λοιπών συναφών 
στοιχείων ήτοι: 

α) Το γεγονός ότι ο αιγιαλός από την Κορυφή Α1 έως Α9 είναι 
ομαλός, αμώδης και Επίπεδος με ελάχιστη κλίση. 

β) Ότι από την κορυφή Α10 έως και Α17 ο αιγιαλός είναι Βραχώ¬ 
δης και με απότομη κλίση. 

γ) Το γεγονός ότις στην περιοχή της «ΠΑΛΙΟΒΑΡΚΑΣ» δεν υπάρ¬ 
χουν παλίροιες και θαλάσσια ρεύματα. 

δ) Ότι ο πέραν του αιγιαλού χώρος (παραλία) παρουσιάζει σχεδόν 
την ίδια μορφολογία όπως ανωτέρω περιγράφεται. 

ε) Το γεγονός ότι στην τοποθεσία «ΠΑΛΙΟΒΑΡΚΑ» δεν υπάρχει 
καθορισμός (όρια) παλαιά αιγιαλού'και παραλίας, αποφασίζει: 

1. Καθορίζει την οριογραμμή του αιγιαλού δια συνεχούς πολυγωνι¬ 


κής γραμμής με κόκκινο χρώμα στις κορυφές Α1 έως Α17, οι οποίες 
εξασφαλίζονται από τριγωνομετρικά σημεία που αναφέρονται επάνω 
στο τοπογραφικό διάγραμμα. 

2. Την οριογραμμή της παραλίας, δια συνεχούς πολυγωνικής γραμ¬ 
μής με χρώμα κίτρινο, καθορίζεται ζώνη πλάτους παντού δέκα (10) 
μέτρων επειδή δεν εξυπηρετούνται οι σκοποί της παραγράφου 1 του 
άρθρου 7 του Α.Ν. 2344/40, στις κορυφές Π1 έως Π17 οι οποίες 
εξασφαλίζονται από τα ίδια τριγωνομετρικά σημεία όπως και ο αιγια- 
λός. 

3. Αποφαίνεται ότι δεν υπάρχει Παλαιός αιγιαλός. 

Η παρούσα έκθεση συντάχθηκε σε (12) δώδεκα αντίτυπα και υπο¬ 
γράφεται ως έπεται. 

Η Επιτροπή 
Ο Πρόεδρος 

ΔΗΜΟΣΘ. ΤΣΙΑΜΑΚΗΣ 
Τα Μέλη 

ΑΝΑΣΤ. ΜΟΥΤΣΙΟΥ - Α. ΜΑΡΓΕΛΗΣ 

Αριθμ. 979 (2) 

Κήρυξη αναδασωτέας έκτασης 10 στρεμμάτων στη θέση «Στραβόρε- 
μα» περιφέρειας Κοινότητας Αγγελώνας Νομού Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγματος. 

2. Τις διατάξεις του Ν. 3200/55 και τις συναφείς περί Διοικητικής 
αποκεντρώσεως διατάξεις. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) Του άρθρου 41 παρ. 1, β) του άρθρου 38. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την αναφορά του Δασαρχείου Μολάων αρ. 976/12.5.88 με την 
οποία προτείνεται να κυρυχθεί αναδασωτέα η παραπάνω έκταση 10 
τ.μ. που κάηκε στις: 28.4.88, αποφασίζουμε: 

Κηρύσσουμε αναδασωτέα, με σκοπό την αποκατάσταση της κατα- 
στραφείσας δασικής βλάστησης από πουρνάρι, σχίνο, ασπάλαθο κ.λπ. 
που καταστράφηχαν από την πυρκαϊά τη δημόσια δασική έκταση, 


εμβαδού δέκα στρεμμάτων (10) κατηγορίας παρ. 2 άρθρου Ν. 
998/79, που βρίσκεται στη θέση «Στραβόρεμα» περιφέρειας Κοινότη¬ 
τας Αγγελώνας. 

Προσδιορίζεται από τά στοιχεία Α, Β, Γ, Δ, Α και έχει όρια: 

Ανατολικά: Δημόσια Δασική έκταση 

Δυτικά: Δημόσια Δασική έκταση 

Βόρεια: Δημόσια Δασική έκταση 

Νότια: Δημόσια Δασική έκταση 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Ορίζουμε: 

α) Η αναδάσωση της έκτασης να γίνει με φυσική αναγέννηση. 

β) Η απόφαση αυτή: 

Να ισχύει προτού δημοσιευθεί στην Εφημερίδα της Κυβερνήσεως και 
από την κοινοποίηση της στους ενδιαφερομένους. 

Η απόφαση αυτή να δημοσιευθεί στην Εφημερίδα της Κυβερνήσε¬ 


ως. 


Σπάρτη, 23 Μαΐου 1988 
Ο Νομάρχης 


ΑΡΙΣΤΕΙΔΗΣ ΝΙΖΑΜΗΣ 

Αριθμ. 1628 (3) 

Κήρυξη αναδασωτέας δημόσιας έκτασης 3,417 στρεμμάτων στη θέση 

«Αγία Τριάδα» περιφέρειας Κοινότητας Γλώσσας - Σκοπέλου. 

Ο Δ/ΝΤΗΣ ΔΑΣΩΝ ΜΑΓΝΗΣΙΑΣ 
Έχοντας υπόψη: 

1· Γις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ. 
και ειδικότερα: 

α) του άρθρου 41 παρ. 1, β) Του άρθρου 38 παρ. 1. 

4. Τις δ/γές του Υπουργείου Γεωργίας: 

α) Τις δ/γές του Υπουργείου Γεωργίας: 

β) 160417/1180/8.7.80, β) 182447/3049/24.9.80. 

5. Την 1303/6.7.88 αναφορά Δασαρχείου Σκοπέλου με την οποία 
προτεινεται η κήρυξη, της αναφερόμενης στο θέμα έκτασης, ως αναδα¬ 
σωτέας. 

6. Την 14650/7.12.87 απόφαση του Νομάρχη Μαγνησίας, με την 
οποία μας ανέθεση την εξουσία να υπογράφουμε τις αποφάσεις κηρύξε- 
ως των εκτάσεων ως αναδασωτέων, αποφασίζουμε: 

Κηρύσσουμε αναδασωτέα δημόσια δασική έκταση εμβαδού τριών 
στρεμ. και τετρακοσίων δέκα επτά τετραγωνικών μέτρων (3,417) που 
βρίσκεται στη θέση «Αγία Τριάδα» περιφέρειας Κοινότητας Γλώσσας - 


Σκοπέλου και κάηκε την 6 Μαΐου 1988 για να αποκατασταθεί σ’ αυτή 
η βλάστηση διά φυσικής αναγεννήσεως και να διατηρηθεί στο μέλλον ο 
δασικός χαρακτήρας της. 

Η έκταση που κάηκε, ήταν κεκαλυμμένη από υψηλό δάσος χαλεπίου 
πεύκης και υπόροφο αείφυλλων πλατύφυλλων, αποτελείται από δύο 
τμήματα εμβαδού 346 και 3961 Μ 2 που προσδιορίζονται αντίστοιχα 
με τα στοιχεία ΑΒΓΔΑ και ΖΗΘΙΚΛΜΝ^,Ζ και έχει όρια τα ακόλουθα: 

ΑΝΑΤΟΛΙΚΑ: Ελαιώνας Ηλέκτρας Κλέϋμαν πρώην Κερασιάς Ιω. 
Διομή. 

ΔΥΤΙΚΑ: Δημόσιο Δάσος Χαλεπίου πεύκης. 

ΒΟΡΕΙΑ: Ελαιώνας Ηλέκτρας Κλέϋμαν πρώην Κερασιάς Ιω. Διο- 
μή. 

ΝΟΤΙΑ: Αγρός Ευστάθιου Βολιώτη και Ελαιώνας Ηλέκτρας Κλέϋ¬ 
μαν πρώην Κερασιάς Ιω. Διομή. 

Τα όρια και τα λοιπά στοιχεία της προκειμένης έκτασης απεικονίζο¬ 
νται στο συνημμένο τοπογραφικό διάγραμμα το οποίο θεωρήθηκε από 
τον Δασάρχη Σκοπέλου την 10.5.1988 και αποτελεί αναπόσπαστο 
μέρος της απόφασης αυτής. 

Η παρούσα να δημοσιευθεί στην Εφημερίδα της Κυβερνήσεως. 
Βόλος, 18 Ιουλίου 1988 
Με εντολή Νομάρχη 
Ο Δ/ντής Δασών 
ΜΑΡΚΟΣ ΕΦΕΝΤΑΚΗΣ 

